
Uvod
U oktobru 2015. godine, Organizacija za ekonomsku saradnju i razvoj (OECD) objavila je dokumentaciju o transfernim cijenama i izvještavanje po zemljama Akcija 13: Konačni izvještaj za 2015. (Izvještaj o akciji 13). Konačni izvještaj OECD-a prepoznao je da je unapređenje transparentnosti za poreske uprave, pružanje adekvatnih informacija za sprovođenje procjena rizika od transfernih cijena, suštinski dio rješavanja problema BEPS-a. 
CbCR zahtijeva od multinacionalnih preduzeća (MNE Grupe) koje ispunjavaju određene kriterijume da podnesu izvještaj od zemlje do zemlje (CbC Izvještaj) poreskim upravama koji daje pregled iznosa prihoda, dobiti, poreza i drugih pokazatelja ekonomskih aktivnosti za svaki porez jurisdikciji u kojoj posluje MNE Grupa.
Prema zahtjevima za CbCR (Country-by-Country Reporting), krajnji matični entitet (UPE) grupe čiji ukupni konsolidovani prihod u prethodnoj fiskalnoj godini iznosi 750 miliona eura ili više, mora da podnese CbC izvještaj u ime grupe multilateralnih preduzeća (MNE) lokalnoj poreskoj upravi. Poreska uprava, kojoj je podnijet CbC izvještaj razmijeniće taj izvještaj sa poreskom upravom u drugim jurisdikcijama u kojima grupa ima poslovanje, na osnovu bilateralnih ili multilateralnih poreskih ugovora ili sporazuma o razmjeni poreskih informacija (TIEA) koji omogućavaju automatsku razmjenu informacija. Ovo je podložno određenim uslovima, uključujući postojanje pravnog okvira za CbC izvještavanje u tim jurisdikcijama i ispunjavanje uslova koji se odnose na povjerljivost, dosljednost i odgovarajuću upotrebu CbCR informacija. 

Procesi za automatsku razmjenu izvještaja po zemljama

Poreska uprava Crne Gore je razvila procedure koje se odnose na razmjenu izvještaja od zemlje do zemlje. Ovi procesi i procedure su relevantni za CbC izvještaje primljene od rezidentnih UPE-a [Jurisdikcija] i CbC izvještaje primljene od partnerskih jurisdikcija. Ove procedure za automatsku razmjenu informacija (AEOI) zasnivaju se na već postojećim procedurama za razmjenu informacija na zahtjev (EOIR) i spontanoj razmjeni informacija, gde je to relevantno. Procedure će biti dodatno ažurirane i proširene kako [Jurisdikcija] bude stekla dalje iskustvo sa AEOI i podacima izvještavanja po zemljama.

Poreska uprava Crne Gore će koristiti OECD-ov Zajednički sistem prenosa za razmjenu CbC izvještaja. [Jurisdikcija] kupuje softversko rješenje za povezivanje sa CTS u svrhu slanja i primanja CbC izveštaja, enkripcije i dekripcije CbC status poruka, kao i svih drugih zahtjeva u cilju osiguravanja usklađenosti sa OECD-ovim Uputstvima u vezi sa okvirom za razmjenu informacija.

Ove smjernice su dopunske Zakonu o poreskoj administraciji, član 14f, stav 4 Zakona o poreskoj administraciji, Ministarstvo finansija je izdalo Uputstvo o detaljnom načinu izvještavanja podataka koje pravno lice, član međunarodne grupe poveznih pravnih lica, dostavlja organu nadležnom za poreske poslove ('Službeni list Crne Gore', br. 069/22 od 1. jula 2022. godine); Višestrani sporazum nadležnih tijela o "Izvještavanju po zemljama" ("CbC MCAA"), razvijen u skladu sa članom 6. Konvencije o međusobnoj administrativnoj pomoći u poreskim pitanjima ("Konvencija"), pruža glavnu pravnu osnovu za uspostavljanje međunarodnog pravnog okvira za automatsku razmjenu CbC informacija i treba se konsultovati u vezi sa tim pravilima.

CbC izvještaji primljeni od crnogorskih rezidentnih UPE-ova (konačni matični entitet)

Poreska uprva Crne Gore nema konstitutivne entitete koji bi se smatrali krajnjim matičnim entitetom MNE grupe i koji takođe prelaze prag prihoda od 750 miliona eura, što zahtijeva podnošenje CbC izvještaja u [Jurisdikciji]. Kao takav, PUCG ne očekuje da će primiti bilo kakve CbC izvještaje sa kojima će morati da razmjenjuje sa partnerskim jurisdikcijama.

Kako bi se provjerilo gore navedeno, tim za Velike poreske obveznike (dio VPO odjeljenja) je izvršio provjere kako bi utvrdio broj UPE-a sa sjedištem u Crnoj Gori, a zatim je dodatno procijenio da li je bilo koji od ovih UPE-a premašio CbCR prag za podnošenje prijave. Utvrđeno je da takvi entiteti ne postoje u Crnoj Gori, tako da PUCG očekuje da prima samo CbC izvještaje o razmjenama.

Ove provjere su sprovedene na osnovu informacija dostupnih Poreskoj upravi Crne Gore o aktivnostima, udjelima, prihodima itd. pravnih lica poreskih rezidenta u [jurisdikciji]. Finansijski izvještaji poreskih rezidenata [Jurisdikcije] se podnose Poreskoj upravi Crne Gore godišnje.

Poreska uprava Crne Gore obavezuje se da će ponovo procijeniti situaciju u vezi sa UPE entitetima najmanje jednom godišnje, kako bi se utvrdilo da li postoji bilo koji takav UPE koji premašuje CbCR prag za izvještavanje. Ako informacije koje se nalaze u okviru Poreske uprave Crne Gore nisu dovoljne za donošenje takve odluke, relevantnom subjektu će biti upućen zahtjev za dodatnim informacijama kako bi se mogla donijeti odluka. 

U slučaju da u budućnosti postoji crnogorski rezidentni konačni matični entitet (UPE), ili ako strani UPE sa sjedištem izabere svoju crnogorsku rezidentnu filijalu kao posrednički matični entitet, Poreska uprava Crne Gore se obavezuje da ponovo razmotri i proširi procedure u ovom dokumentu koje se odnose na slanje CbC izvještaja partnerskim jurisdikcijama. Takve revizije mogu uključivati, ali ne bi bile ograničene na:

- Ažuriranje poreske baze podataka za dostavljanje podataka kako bi se osiguralo da CbC izvještaji mogu biti prihvaćeni;
- Objavljivanje smjernica koje zahtijevaju da se takvi izvještaji podnose u skladu sa XML šemom kako je navedeno u smjernicama OECD-a;
- Obučavanje osoblja iz odjeljenja Medjunarodne saradnje i iz odjeljenja VPO-a, o validaciji CbC izvještaja primljenih u odnosu na XML šemu;
- Sva druga ažuriranja koja mogu biti potrebna da bi se obezbijedila usklađenost sa zadatkom u vezi sa slanjem CbC izvještaja partnerskim jurisdikcijama.

CbC izveštaji primljeni od partnerskih jurisdikcija

Ministarstvo Finansija je podnijelo obavještenje Koordinacionom tijelu MCAA o obavještavanju kao nerecipročnoj nadležnosti. PUCG stoga neće primati CbC izvještaje o razmjeni od partnerskih jurisdikcija. 
Kada, u budućnosti, Crna Gora bude saopštena kao recipročna nadležnost, PUCG će slijediti procedure navedene u nastavku. Međutim, PU se obavezuje da će ponovo razmotriti i proširiti procedure u ovom dokumentu koje se odnose na prijem CbC izvještaja iz partnerskih jurisdikcija pošto stekne dalje iskustvo sa AEOI i podacima izvještavanja po zemljama.

Odjeljenje za Međunarodnu saradnju će imati odgovornost za prijem svih CbC izvještaja iz partnerskih jurisdikcija. Radeći sa IT odjeljenjem, oni će kupiti softversko rješenje za povezivanje sa CTS-om u svrhu preuzimanja i dešifrovanja CbC izvještaja primljenih na razmjeni. 
Ovaj sistem će automatski preuzeti CbC izvještaje primljene na razmjeni od CTS-a u internu bazu podataka. Kao dio toga, Odjeljenje VPO će izvršiti pregled podataka na visokom nivou kako bi se uvjerili  da nema grešaka ili podataka koji nedostaju. Kada se otkriju greške ili podaci koji nedostaju, odjeljenje za Međunarodnu saradnju će obavijestiti jurisdikciju koja šalje kako bi toj jurisdikciji dozvolila da ispravi problem. Štaviše, ako se primi poruka o grešci i CbC izvještaj nije u mogućnosti da se izdvoji iz CTS-a, odjeljenje za Medjunarodnu saradnju će obavijestiti nadležnost za slanje.

Svi CbC izvještaji primljeni na razmjeni biće uskladišteni u bazi podataka Poreske uprave Crne Gore. Kada poreski inspektor zatraži pristup CbC izveštaju, odjeljenje za Međunarodnu saradnju će izvršiti sljedeće korake.

1. Evidentiranje Zahtjeva – uključujući detalje o tome ko traži CbC izvještaj i svrhu za koju ga zahtijeva.
2. Potvrđivanje zahtjeva –  odjeljenje za Medjunarodnu saradnju će potvrditi da CbC izvještaj za relevantni entitet postoji, da je primljen i da ne sadrži greške. Štaviše, oni će tražiti potvrdu od poreskog inspektora da je on ili ona upoznat sa zahtjevima u pogledu odgovarajuće upotrebe CbCR podataka. Kada se zahtjev smatra validnim i odjeljenje za Medjunarodnu saradnju se uvjeri da će poreski inspektor poštovati odgovarajuću upotrebu CbC izvještaja, oni će prikupiti traženi izvještaj i podijeliti ga sa poreskim inspektorom. Izvještaj će sadržati vodeni žig i odricanje odgovornosti, u kojem se navodi da se izvještaj može koristiti samo u svrhu transfernih cijena na visokom nivou i procjene rizika u vezi sa BEPS-om, kao i ekonomske i statističke analize, gde je to prikladno. Inspektor neće dalje dijeliti CbC izveštaj sa bilo kojim drugim inspektorima, i svaki poreski inspektor će podneti individualni zahtjev za pristup CbC izvještaju.
3. Odgovor na zahtjev – Izvještaj CbC-a se dijeli sa poreskim inspektorom, zajedno sa uputstvima da nakon završetka procjene rizika dosije ne treba čuvati lokalno ili koristiti u bilo koju drugu svrhu.
4. Povratne informacije – Odjeljenje za Medjunarodnu saradnju će zatražiti povratnu informaciju od poreskog inspektora o tome kako je CbC izvještaj korišćen i da li je njegovo korišćenje dovelo do prilagođavanja poreza.

Kada službenici Poreske uprave Crne Gore iz odjeljenja za Međunarodnu saradnju saznaju za bilo kakvu neprikladnu upotrebu CbC izvještaja, koji se dijele sa poreskim inspektorima, odmah će obavijestiti OECD CbC sekretarijat.





Pristup CbCR informacijama
Pristup službenika
Svi CbC izvještaji će se pripremati u Sektoru za Međunarodnu saradnju u okviru PU Crne Gore. 
 U sektoru Međunarodne saradnje ima 4 zaposlenih:
- Načelnik sektora
- Samostalni savjetnik I (EOIR)
- Samostalni savjetnik I (AEOI)
- Samostalni savjetnik (AEOI)

Svi zaposleni u sektoru za Međunarodnu saradnju izvještavaju načelnika odjeljenja za međunarodnu saradnju. Starješina organa Poreske uprave i načelnik odjeljenja za međunarodnu saradnju su ovlašćeni potpisnici za PU Crne Gore.
Samo 4 zaposlena u sektoru za Međunarodnu saradnju imaju pristup bazi podataka u kojoj se čuvaju CbC izvještaji primljeni od crnogorskih UPE-ova i oni koji su razmjenjeni sa partnerskim jurisdikcijama.
Sektor za međunarodnu saradnju vodi evidenciju o licima koja imaju, ili su imala pristup dostavljenim CbCR informacijama.

Zaštitne mjere za pristup CbCR informacijama

CbCR informacije su dostupne samo unutar EOI baze podataka poreskih informacija Crne Gore. Kada poreski inspektor zatraži pristup CbC izvještaju da bi izvršio procjenu rizika, primjeniće se sljedeće mjere zaštite:
- Namjeravano korišćenje CbCR informacija mora biti otkriveno sektoru za Međunarodnu saradnju na zahjtev za podatke;
- Od poreskih inspektora će se tražiti da dostave dokaz o završetku obuke o odgovarajućoj upotrebi OECD-a (dostupnoj na Platformi za razmjenu znanja za poreske uprave (KSP- Knowledge Sharing Platform). Ovo osigurava da će se izvještaji CbC-a koristiti samo za procjenu rizika visokog nivoa i ekonomske i statističke analize , gdje je prikladno.

Obaveze prema multilateralnom sporazumu nadležnih organa (MCAA)
Značajna neusaglašenost

Ako zaposleni u Poreskoj upravi Crne Gore otkrije da postoji ili je bilo značajnog nepoštovanja od strane nadležnog organa u vezi sa razmjenom informacija o CbC izvještavanju, zaposleni će obavijestiti nadležni organ.
Značajna neusaglašenost znači nepoštovanje:
· stava 1 i 2 Sekcije 5 CBC MCAA;
· stava 1 Sekcije 6 CBC MCAA; i/ili
· odgovarajućih odredbi Konvencije o međusobnoj administrativnoj pomoći u poreskim pitanjima (MAAC).
Nadležni organ Crne Gore će se konsultovati sa drugim nadležnim organom prije nego što utvrdi značajnu neusaglašenost od strane drugog nadležnog organa. Ova konsultacija je ključna jer značajna neusaglašenost predstavlja osnovu za obustavljanje razmjene CbC izvještaja. Značaj neusklađenosti sa uslovima koji zahtijevaju povjerljivost ili odgovarajuću upotrebu informacija sadržanih u CbC izvještajima ili, prema potrebi, nepreduzimanje konsultacija sa ciljem rješavanja neželjenih ekonomskih ishoda prilagođavanja nakon upita zasnovanih na podacima u CbC izvještaju ili nepreduzimanje napora da se riješi slučaj oporezivanja koji je u skladu sa odredbama sporazuma o izbjegavanju dvostrukog oporezivanja, kao i neobezbjeđivanje pravovremenih ili adekvatnih informacija, smatraju se značajnim nepoštovanjem.
Ako nadležni organ Crne Gore razmatra da utvrdi značajnu neusaglašenost, jasno će identifikovati osnov za svoje utvrđivanje i pozvati drugi nadležni organ da se što prije rijesi sumnje. Ako je došlo do takve neusaglašenosti, od drugog nadležnog organa bi se očekivalo da objasni koje su korektivne radnje, ako ih ima, preduzete ili će biti preduzete.
Svaki slučaj značajne neusklađenosti biće prijavljen Sekretarijatu Koordinacionog tijela.

Obustava/Suzpenzija razmjene CbC izvještaja

Privremeno obustavljanje razmjene informacija (EOI) prema CBC MCAA ili prekidanje učešća u CbC MCAA biće u skladu sa procedurama navedenim u paragrafima 5 i 6 Sekcije 8 Multilateralnog sporazuma o nadležnim vlastima za razmjenu izvještaja po zemljama (CBCR). Vlast može privremeno suspendovati (razmjenu informacija) EOI prema CbC MCAA tako što će pismeno obavijestiti drugi nadležni organ da je utvrdio da postoji ili je došlo do značajne neusklađenosti drugog pomenutog nadležnog organa sa CbC MCAA. Prije donošenja takve odluke, organ će se konsultovati sa drugim nadležnim organom.
Poreska uprava Crne Gore će, putem Sekretarijata Koordinacionog tijela, uključiti druga nadležna tijela koja primjenjuju CbC MCAA u cilju pronalaženja prihvatljivog rješenja za ovo pitanje. 
Poreska uprava Crne Gore može prekinuti svoje učešće u vezi sa određenim nadležnim organom, tako što će Sekretarijat Koordinacionog tijela, pismeno obavijestiti o prekidu. Takav raskid stupa na snagu 1. dana u mjesecu koji slijedi nakon isteka perioda od 12 mjeseci od datuma obavještenja o raskidu.
U slučaju raskida, sve informacije koje su prethodno primjenjene u okviru CBC MCAA ostaće povjerljive i podliježu uslovima MAAC-a.
Pored toga, potraga za rješenjem problema imperativno će proći kroz Sekretarijat CbC.




Razno
Tekući pregledi i ažuriranja

Odjeljenje za međunarodnu saradnju biće odgovorno za periodično pregledanje ovog vodiča i njegovo ažuriranje kada to bude potrebno. Posebno, biće potrebno ažuriranje ukoliko se utvrdi da crnogorski rezidentni UPE mora podnijeti CbC izvještaj Pu Crne Gore radi razmjene sa partnerskim jurisdikcijama, ili ako bude imenovan crnogorski rezidentni posrednički matični entitet..

Ove smjernice su dopunske u odnosu na pravila zasnovana na članu 14f, stav 4 Zakona o poreskoj administraciji, a Ministarstvo finansija je izdalo Uputstvo o detaljnom načinu izveštavanja podataka koje pravno lice, član međunarodne grupe poveznih pravnih lica, dostavlja nadležnom organu za poreska pitanja („Službeni list Crne Gore“, br. 069/22 od 1. jula 2022. godine). Multilateralni sporazum nadležnih vlasti o „Izveštavanju po zemljama“ („CbC MCAA“), razvijen u skladu sa članom 6 Konvencije o međusobnoj administrativnoj pomoći u poreskim pitanjima („Konvencija“), predstavlja glavnu pravnu osnovu za uspostavljanje međunarodnog pravnog okvira za automatsku razmjenu CbC informacija i treba da se konsultuje zajedno sa tim pravilima.

Komunikacija sa osobljem

Smjernice za razmjenu informacija biće saopštene  osoblju koje će imati pristup CbCR informacijama tokom svog rada i biće objavljene na internom portalu PU Crne Gore. 


Obuka o procesima razmjene informacija

Poreska uprava Crne Gore redovno će obučavati osoblje čiji je posao ili bi mogao postati relevantan za korišćenje CbC izveštaja, bilo putem razmjene informacija ili u toku transfernih cijena i procjene rizika u vezi sa BEPS-om. Takva obuka će jasno odrediti obaveze i zaduženja koje su navedene u ovim smjernicama.
Štaviše, osoblje u sektoru međunarodne saradnje će dobiti redovnu obuku o zahtjevima koji su navedeni u MCAA, posebno u vezi sa značajnom neusaglašenošcu i privremenom suspenzijom odnosa razmjene.








